Johannes Winding Harbitz

Johannes Winding Harbitz (født 26. desember 1831 i Askvoll, død 5. september 1917 i Vestre Aker) var en norsk skipsreder og politiker (H).

Harbitz tok styrmannseksamen i 1852, seilte som skipper 1859–69 og var senere reder. Han bodde i Tønsberg til 1897, da han flyttet til Ris i Vestre Aker. Han hadde en hel del tillitsverv i Tønsberg og var ordfører i tilsammen 12 år. Han var dansk visekonsul i Tønsberg fra 1880 til 1894.

Han ble innvalgt på Stortinget for Tønsberg i 1880 og gjenvalgt fire ganger. I perioden 1893–95 var han medlem av Emil Stangs andre regjering, først i statsrådsavdelingen i Stockholm til juli 1894, deretter sjef for Forsvarsdepartementet frem til april 1895 og endelig sjef for Revisjonsdepartementet frem til regjeringens avskjed i oktober 1895.

Han ble i 1887 utnevnt til ridder av St. Olavs Orden og forfremmet til kommandør av 1. klasse i 1895. Han mottok også den danske Dannebrogordenen og den svenske Nordstjerneordenen.

Johannes Winding Harbitz var eldste sønn av sogneprest og stortingsmann Georg Prahl Harbitz. Han var oppkalt etter visekonrektor Johan Winding som hadde vært privatlærer for faren i Bergen.

Referanser

Kilder 
 Den Kongelige norske Sankt Olavs orden 1847-1947, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947
 Norsk samfunnsvitenskapelig datatjeneste 
 Lorens Berg: Nøtterø – en bygdebok, 1922

Eksterne lenker 
 

Norske statsråder 1884–1905
Norske forsvarsministre
Norske revisjonsministre
Høyre-statsråder
Stortingsrepresentanter fra Høyre
Stortingsrepresentanter for Tønsberg
Stortingsrepresentanter 1880–1882
Stortingsrepresentanter 1883–1885
Stortingsrepresentanter 1886–1888
Stortingsrepresentanter 1889–1891
Stortingsrepresentanter 1892–1894
Ordførere i Tønsberg
Høyre-ordførere i Vestfold
St. Olavs Orden
Dannebrogordenen
Nordstjerneordenen
Personer fra Askvoll kommune
Personer fra Tønsberg kommune
Konsuler